|  |  |  |
| --- | --- | --- |
|  | FOND ZA ZAŠTITU OKOLIŠA I  ENERGETSKU UČINKOVITOST | *Ovaj poziv se financira iz*  *Europskog fonda za regionalni razvoj* |

**PRILOG 1.**

**POSEBNI UVJETI**

**NACRT UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014.–2020.**

Referentna oznaka: **4c1.1.**



**MINISTARSTVO GRADITELJSTVA**

**I PROSTORNOGA UREĐENJA**

**Ugovor o dodjeli bespovratnih sredstava za projekte**

**koji se financiraju iz Fondova u**

**financijskom razdoblju 2014.–2020.**

**<*Referentni broj Ugovora o* *dodjeli bespovratnih sredstava-EN.>***

**Izrada projektne dokumentacije (Glavnog projekta) za energetsku obnovu <naziv ustanove, grad, općina i sl.>**

("Ugovor ododjeli bespovratnih sredstava", u daljnjem tekstu: Ugovor)

Ministarstvo graditeljstva i prostornoga uređenja

(Posredničko tijelo razine 1, u daljnjem tekstu: PT1)

Ulica Republike Austrije 20

10000 Zagreb, Hrvatska

i

Fond za zaštitu okoliša i energetsku učinkovitost

(Posredničko tijelo razine 2, u daljnjem tekstu: PT2)

Radnička cesta 80

10000 Zagreb, Hrvatska

s jedne strane, i

korisnik bespovratnih sredstava iz Fondova

<Puno službeno ime i adresa Korisnika>

<Pravni oblik>

<OIB -Osobni identifikacijski broj >

[financijska institucija kod koje se vodi račun Korisnika i broj računa Korisnika >]

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1.**

**Svrha**

1.1. Svrha ovog Ugovora je dodijeliti bespovratna sredstava Korisniku u svrhu izrade projektne dokumentacije (Glavnog projekta) za energetsku obnovu zgrade <naziv ustanove, grad, općina i sl.> (u daljnjem tekstu: Projekt) opisanog u Dodatku 1.1. ovih Posebnih uvjeta Ugovora, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s člankom 11.1. ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2.**

**Provedba i financijsko razdoblje Projekta**

2.1. Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana.

2.2. Razdoblje provedbe Projekta je od početka obavljanja aktivnosti projekta odnosno od DD/MM/ 201 do završetka obavljanja predmetnih aktivnosti odnosno do DD/MM/201.

2.3. Razdoblje financiranja Projekta započinje stupanjem Ugovora na snagu i završava MM/201.

2.4. Razdoblje prihvatljivosti izdataka Projekta je od <…> do <…>.

2.5. Završni zahtjev za nadoknadom sredstava i Završno izvješće podnose se FZOEU (PT2) u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora.

2.6. U skladu s člankom 13.5. Općih uvjeta, Korisnik može podnositi Zahtjeve za nadoknadom sredstava nadležnom tijelu najmanje 1 (jednom) svaka 3 (tri) mjeseca.

**Članak 3.**

**Iznos bespovratnih sredstava, postotak financiranja**

**Projekta i uređenje plaćanja**

3.1. Ukupna vrijednost Projekta se određuje na <…. > kuna.

3.2. Ukupni prihvatljivi troškovi se određuju na <…. > kuna, kao što je utvrđeno u Dodatku 1.1. Opis i proračun Projekta, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…. > kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovoga članka.

Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s člankom 17. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4. Korisnik nema pravo zatražiti plaćanje predujma.

3.5. Metoda povrata troškova Projekta odnosno plaćanje prihvatljivih izdataka iz bespovratnih sredstava Projekta, vršiti će se metodom nadoknade sukladno članku 15.1.a) Općih uvjeta Ugovora.

Korisnik će podnijeti Zahtjev za nadoknadom sredstava PT-u2 najmanje 1 (jednom) svaka 3 (tri) mjeseca, s krajnjim rokom za prvi zahtjev od 90 (devedeset) dana od datuma potpisa Ugovora o dodjeli bespovratnih sredstava.

Korisnik se obvezuje podnijeti Zahtjev za nadoknadom sredstava na važećem obrascu i uz popratnu dokumentaciju koja je u skladu s primjenjivim računovodstvenim standardima te u skladu s uobičajenom računovodstvenom praksom.

3.6. Ako Korisnik ne postupa u skladu s odlukom PT1 kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši PT1 ili se po odluci PT1 iznos koji je Korisnik trebao vratiti odbija od iznosa daljnjih plaćanja.

**Članak 4.**

**Trajnost projekta**

4.1. Ograničenja opisana u članku 8. Općih uvjeta Ugovora primjenjuju se 5 (pet) godina nakon završetka razdoblja provedbe Projekta.

**Članak 5.**

**Partneri**

5.1. Korisnik djeluje samostalno u provedbi Projekta, bez projektnih partnera.

**Članak 6.**

**Neprihvatljivi izdaci**

6.1. Sljedeće vrste izdataka nisu prihvatljive za financiranje u okviru Projekta sukladno Pravilniku o prihvatljivosti izdataka (NN 143/14):

Neprihvatljivi troškovi:

* Nadoknadivi PDV
* Kamate na dug
* Izdatak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I Direktive 2003/87/EZ
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* Kazne, financijske globe i troškovi sudskog spora
* Operativni troškovi (izuzev troškova upravljanja projektom)
* Gubici zbog fluktuacija valutnih tečaja i provizija na valutni tečaj
* Plaćanja bonusa zaposlenima
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Izdaci iz Pravilnika iz članka 10. stavka 1. Uredbe, a kojeg donosi čelnik središnjeg tijela državne uprave iz članka 5. stavka 2. Uredbe
* Neizravni troškovi
* Troškovi osoblja kao dio troškova provedbe projekta
* Izdaci povezani s uslugom revizije projekta, koju nabavlja korisnik
* Izdaci jamstava za pred-financiranje koja izdaje banka ili druga financijska institucija
* ostali troškovi nespomenuti kao prihvatljivi

**Članak 7.**

**Mjere osiguravanja javnosti i vidljivosti**

7.1. Na zahtjev PT1 i PT2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Dodatku 1.1. ovih Posebnih uvjeta Ugovora.

**Članak 8.**

**Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovih Posebnih uvjeta Ugovora.

**Članak 9.**

**Ostali uvjeti**

9.1. Svrha materijalne imovine, nematerijalne imovine i rezultata projekta sufinanciranih iz proračuna Projekta ostaju neizmijenjeni u odnosu na namjenu definiranu Ugovorom u razdoblju od 5 (pet) godina nakon isteka razdoblja provedbe Projekta.

9.2. Prihvatljivi troškovi ne uključuju troškove koji su već financirani iz drugih izvora.

9.3. Korisnik je obvezan osigurati trajnost financiranog projekta na način da će se u zgradi za koju će se izraditi projektna dokumentacija (glavni projekt) za energetsku obnovu zadržati javna odgojno-obrazovna djelatnost te da predmetna zgrada neće biti namijenjena za daljnju prodaju ili iznajmljivanje korisnicima koji nisu iz javnog sektora i čija djelatnost nije odgojno-obrazovna najmanje 5 (pet) godina nakon isteka razdoblja provedbe Projekta.

9.4. Korisnik je obvezan osigurati trajnost Projekta na način da u roku od 3 (tri) godine nakon isteka razdoblja provedbe Projekta mora započeti energetsku obnovu, a u roku od 5 (pet) godina nakon isteka razdoblja provedbe Projekta izvesti sve mjere predviđene glavnim projektom energetske obnove.

9.5. U slučaju da Korisnik ne ostvari planiranu razinu pokazatelja navedenih u obrascu projektnog prijedloga, PT1 može od Korisnika zatražiti da izvrši povrat udjela isplaćenih sredstava razmjerno neostvarenom udjelu pokazatelja.

**Članak 10.**

**Adrese za kontakt**

10.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo graditeljstva i prostornoga uređenja

Ulica Republike Austrije 20

10000 Zagreb, Hrvatska

PT1 pisanim putem dostavlja Korisniku o podatke o osobi i adresi elektronske pošte za kontakt.

Za PT2

Fond za zaštitu okoliša i energetsku učinkovitost

Radnička cesta 80

10000 Zagreb, Hrvatska

PT2 pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja PT1 i PT2 podatke o osobi i adresi elektronske pošte za kontakt.

10.2. PT1, PT2 i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 11.**

**Dodatci**

11.1. Sljedeći dodatci sastavni su dio Posebnih uvjeta Ugovora:

Dodatak 1.1. Opis i proračun projekta[[1]](#footnote-1)

Dodatak 1.2. Opći uvjeti

Dodatak 1.3. Plan nabave

Dodatak 1.4. Zahtjev za nadoknadom sredstava

Dodatak 1.5. Završno izvješće o provedbi

Dodatak 1.6. Izvješće nakon provedbe projekta

11.2. U slučaju neslaganja odredbi ovih Posebnih uvjeta Ugovora i nekog od Dodataka koji je sastavni dio Posebnih uvjeta, odredbe Posebnih uvjeta imaju prvenstvo.

U slučaju neslaganja odredbi Dodatka 1.2. Posebnih uvjeta Ugovora i ostalih Dodataka Posebnih uvjeta, odredbe Dodatka 1.2. imaju prvenstvo.

**Članak 12.**

Sastavljeno na hrvatskom jeziku u 3 (tri)istovjetna primjerka, od kojih svaka Strana zadržava po 1 (jedan) izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime: |  | Ime: |  |
| Funkcija: |  | Funkcija: |  |
| Potpis: |  | Potpis: |  |
| Datum: |  | Datum: |  |
| **Za korisnika** | |  | |
| Ime: |  |  |  |
| Funkcija: |  |  |  |
| Potpis: |  |  |  |
| Datum: |  |  |  |

1. Izrađuje ga FZOEU (PT2) u sklopu pripreme nacrta Ugovor o dodjeli bespovratnih sredstava, a na temelju informacija iz Prijavnog obrasca. [↑](#footnote-ref-1)